**ПРВИ РАЗРЕД 19. 05. 2020.**

**Предмет: МАТЕМАТИКА**

**Наставна јединица:** **Динар, кованице и новчанице до 100 динара**

( **НАПОМЕНА**: Пратећи садржаје на РТС2 прво сте као уводну активност имали
 **решавање ребуса** чије је решење било **новац**. На данашњем часу сазнали
 смо шта је новац и које се новчанице користе у Србији.Радни наслов часа
 записали сте у свеске. Прво сте видели **металне новчанице (1, 2, 5, 10 и
 20 динара)** , а онда и **папирне новчанице ( 10,** **20, 50 и 100 динара**). У
 свеске сте написали запис који је рекла учитељица. Решавали сте различите
 задатке заједно са учитељицом (пребројавање новца, додавање новчаница
 до дате суме, како се може платити нешто папирном и металним
 новчаницама, којим се новчаницама може вратити одређени кусур,
 уписивање цена и израчунавање укупног износа рачуна) .

**Домаћи задатак:**У уџбенику на стр. 48. решите 1, 2. и 3. задатак .

**Предмет:** **СРПСКИ ЈЕЗИК**

**Наставна јединица:** **Басне – избор, 1. део**

( **НАПОМЕНА**: Пратећи садржаје на РТС2 као уводну активност имали сте посматрање
 слике библиотеке. Добили сте објашњење шта је библиотека и како се
 књиге из библиотеке могу позајмити за читање, шта је школска, а шта
 домаћа лектира. Подсетили сте се шта су басне, о чему се у њима говори,
 ко су ликови у баснама, како су настале и преносиле с колена на колено,
 шта се њима хтело рећи, чему нас басне уче, да је наш чувени писац басни
 Доситеј Обрадовић.На данашњем часу упознали сте басне које је написао
 Доситеј Обрадовић и разговарали о њима. То су басне ,,Две козе“ и ,,Два
 јарца“. У свеске сте написали радни наслов и запис који је рекла
 учитељица.)

**Домаћи задатак :** Научите да изражајно читате басне ,,Две козе“ и ,,Два јарца“.Урадите домаћи задатак према упутствима која је дала учитељица.

**Предмет: СВЕТ ОКО НАС
Наставна јединица**: **Материјали и њихова својства**

( **НАПОМЕНА**: Пратећи садржаје на РТС2 обновили сте о опасним ситуацијама.)

На данашњем часу упознаћемо шта су материјали и које су њихове особине. У уџбенику на стр. 40. и 41. прочитајте ове наставне садржаје.

**Запис у свесци:**

 **Материјали и њихова својства**

Предмети могу бити направљени од различитих **материјала.**

**Природни материјали**: дрво, камен, метал, восак, памук, свила, глина...

**Вештачки материјали**: стакло, пластика, папир, гума, тканина...

**Особине материјала**: провидни, непровидни, тврди, меки, глатки, храпави...

**Домаћи задатак**

**1.** Погледајте презентацију коју вам у прилогу шаљемо.

**2.** Урадите задатке у уџбенику на стр. 40. и 41.